CELEX: 62011CB0393
Language: fi
Date: 2013-03-07 00:00:00
Title: Asia C-393/11: Unionin tuomioistuimen määräys (kahdeksas jaosto) 7.3.2013 (Consiglio di Staton (Italia) esittämä ennakkoratkaisupyyntö) — Autorità per l’energia elettrica e il gas v. Antonella Bertazzi ym. (Unionin tuomioistuimen työjärjestyksen 99 artikla — Sosiaalipolitiikka — Direktiivi 1999/70/EY — Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemä määräaikaista työtä koskeva puitesopimus — 4 lauseke — Julkisen sektorin määräaikaiset työsopimukset — Vakinaistamismenettely — Määräaikaisissa palvelussuhteissa olleiden työntekijöiden ottaminen vakinaiseen virkasuhteeseen avointa kilpailua järjestämättä — Virkaiän määrittäminen — Määräaikaisten työsopimusten nojalla suoritetun palvelusajan sivuuttaminen kokonaan — Syrjintäkiellon periaate)

4.5.2013   
            
            
               FI
            
            
               Euroopan unionin virallinen lehti
            
            
               C 129/2
            
         Unionin tuomioistuimen määräys (kahdeksas jaosto) 7.3.2013 (Consiglio di Staton (Italia) esittämä ennakkoratkaisupyyntö) — Autorità per l’energia elettrica e il gas v. Antonella Bertazzi ym.
   (Asia C-393/11) (1)
   
   (Unionin tuomioistuimen työjärjestyksen 99 artikla - Sosiaalipolitiikka - Direktiivi 1999/70/EY - Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemä määräaikaista työtä koskeva puitesopimus - 4 lauseke - Julkisen sektorin määräaikaiset työsopimukset - Vakinaistamismenettely - Määräaikaisissa palvelussuhteissa olleiden työntekijöiden ottaminen vakinaiseen virkasuhteeseen avointa kilpailua järjestämättä - Virkaiän määrittäminen - Määräaikaisten työsopimusten nojalla suoritetun palvelusajan sivuuttaminen kokonaan - Syrjintäkiellon periaate)
   2013/C 129/02
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Consiglio di Stato
   
      Asianosaiset
   
   
      Kantaja: Autorità per l’energia elettrica e il gas
   
      Vastaajat: Antonella Bertazzi, Annalise Colombo, Maria Valeria Contin, Angela Filippina Marasco, Guido Giussani, Lucia Lizzi ja Fortuna Peranio
   
      Oikeudenkäynnin kohde
   
   Ennakkoratkaisupyyntö — Consiglio di Stato — Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY (EYVL L 175, s. 43) liitteessä olevan 4 lausekkeen tulkinta — Kansallinen lainsäädäntö, jonka nojalla viranomaiset voivat tehdä määräaikaisten työsopimusten perusteella jo niiden palveluksessa olevien työntekijöiden kanssa vakinaisia työsopimuksia ja joka on poikkeus periaatteesta, jonka mukaan virkamiehet palkataan julkisten kilpailujen perusteella — Se, ettei edes työsuhteen jatkuessa oteta huomioon palvelusaikaa, joka on kertynyt määräaikaisen työsopimuksen voimassaoloaikana
   
      Määräysosa
   
   Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY (EYVL L 175, s. 43) liitteenä olevan 18.3.1999 tehdyn määräaikaista työtä koskevan puitesopimuksen 4 lauseketta on tulkittava siten, että se on esteenä pääasiassa kyseessä olevan kaltaiselle kansalliselle säännöstölle, jossa suljetaan kokonaan pois viranomaisen palveluksessa olevalle työntekijälle määräaikaisen työsopimuksen voimassaoloaikana kertyneen palvelusajan huomioon ottaminen hänen virkaikänsä määrittämisessä silloin, kun sama viranomainen tekee kyseisen työntekijän kanssa vakinaisen virkasopimuksen hänen työsuhdettaan koskevassa vakinaistamismenettelyssä, paitsi jos määräaikaisissa työsopimussuhteissa suoritetut työtehtävät eivät vastaa tehtäviä, joita kyseisen viranomaisen merkitykselliseen palkkaluokkaan kuuluva vakinainen virkamies hoitaa, tai jos tällainen poissulkeminen on siinäkin tapauksessa, että määräaikaisessa työsuhteessa hoidetut tehtävät vastaavat mainittuja tehtäviä, perusteltua kyseisen lausekkeen 1 ja/tai 4 kohdassa tarkoitetuista ”asiallisista syistä”, mikä ennakkoratkaisua pyytäneen tuomioistuimen on selvitettävä. Pelkästään se, että mainittu palvelusaika on kertynyt määräaikaisessa työsuhteessa olleelle työntekijälle määräaikaisen työsopimuksen tai -suhteen perusteella, ei ole tällainen asiallinen syy.
   
      (1)  EUVL C 282, 24.9.2011.